Az EUTR 7. cikkének (1) bekezdésével összhangban az országok kijelölnek egy vagy több hatóságot, amely hatáskörrel rendelkezik különösen a piaci szereplők EUTR 4. cikkének (tilalom) és – a kellő gondosságról és az ellenőrző szervezetekről szóló végrehajtási rendelet 5. cikkével összefüggésben – 6. cikkének (a kellő gondosság elvén alapuló kötelezettségek) való megfelelése rendszeres időközönkénti ellenőrzésének elvégzésére. Valamennyi jelentéstevő ország, valamint Liechtenstein és Izland is rendelkezésre bocsátotta a kijelölt, hatáskörrel rendelkező hatóságokra vonatkozó részleteket. A kijelölt hatóságok intézményi szerkezete, jogkörei és státusza eltér az egyes országokban az eltérő jogi és intézményi keretek miatt.

A jelen jelentési időszakig, 2017 márciusától 2019 februárjával bezárólag, az EUTR 20. cikkének (2) bekezdése előírta a Bizottság számára, hogy a tagállamok kétéves jelentéseiben szereplő adatok alapján készítsen jelentést, és azt kétévente nyújtsa be az Európai Parlamentnek és a Tanácsnak. Ez a jelentés a 28 tagállam – amelyek EU-tagállamok voltak a jelentési időszak alatt – és Norvégia által benyújtott, az EUTR végrehajtásáról szóló jelentések értékelését tartalmazza. Részletesen bemutatja, hogy az EUTR-t hogyan hajtják végre az EU-ban és az EGT területén (a továbbiakban: belső piac), és megvilágítja a következtetéseket. E jelentés továbbá figyelembe veszi a FLEGT önkéntes partnerségi megállapodások tekintetében bekövetkezett előrelépést, az EU és az EU-n kívüli fakitermelő országok között létrejött, jogi kötőerővel bíró kereskedelmi megállapodásokat és azok hozzájárulását az illegálisan kitermelt fa és fatermékek belső piacon való jelenlétének minimalizálásához.

A fakereskedelem jelentős szerepet tölt be az EU-ban. Az Eurostat szerint 2008 és 2018 között 2,3 milliárd tonna fát és faterméket hoztak forgalomba a belső piacon (amelynek értéke meghaladja az 1 300 milliárd EUR-t); e fa 25 %-át az EU-n kívülről hozták be, és a fennmaradó EU-n belüli kereskedelem egy része eredetileg EU-ba behozott fát vagy fatermékeket érint. Az EU fát felhasználó iparágai bruttó hozzáadott értékben mérve 129 milliárd EUR összeget jelentettek és 3,1 millió embert foglalkoztattak 2018-ban (megfelelően a teljes gyártásra vonatkoztatott 7,1 % és 10,5 %), az Egyesült Királyság kivételével.

28 országban korrekciós intézkedésre vonatkozó értesítésre vagy hasonlóra (valamennyi jelentéstevő ország, Olaszország kivételével) van lehetőség hiányosságok feltárása esetén. Ezek lehetővé teszik a piaci szereplők számára, hogy az ismételt ellenőrzést megelőzően kiigazítsák a kellő gondosságon alapuló rendszereiket. A felszólítások a fa lefoglalásához vagy belső piacon történő forgalomba hozatalának megtiltásához hasonló ideiglenes intézkedésekkel kombinálhatók.

Az EUTR megsértése esetén alkalmazandó bírságokról 29 ország közölt részleteket; e bírságok mértéke 50 EUR és nem meghatározott összeghatár között mozog (lásd az 1. ábrát). Az illegálisan kitermelt fa és az ilyen fából származó fatermékek belső piacon való forgalomba hozatalának tilalmához kapcsolódó legmagasabb bejelentett bírságok a következők:

·100 000 EUR összegig: Bulgária, Görögország, Horvátország, Olaszország, Litvánia, Magyarország, Málta, Ausztria, Portugália, Románia és Szlovénia;

·1 000 000 EUR összegig: Cseh Köztársaság, Írország, Spanyolország, Franciaország, Olaszország, Lettország, Luxemburg, Hollandia, Lengyelország és Szlovákia;

·1 000 000 EUR felett: Belgium, Észtország.

Dánia, Finnország és Svédország arról számolt be, hogy nincs meghatározott összeghatáruk. Szintén nincs felső határa a büntetőjogi bírságoknak Németországban (a tilalom megszegésének esetei) és az Egyesült Királyságban (a tilalom vagy a kellő gondosság elvén alapuló kötelezettségek megszegésének esetei).

A fa és fatermék(ek) lefoglalását mint lehetséges szankciót 23 ország jelentette, 17 ország pedig megvonhatja a kereskedelmi engedélyt.

Az EUTR megsértését 17 ország sújtja szabadságvesztéssel, a leghosszabb (Görögországban) 10 év lehetséges maximális büntetés mellett.

1. ábra: A piaci szereplőkre a kellő gondossági kötelezettséghez, az illegálisan kitermelt fa vagy az ilyen fából származó fatermékek forgalomba hozatalának tilalmához és a szállítási láncban a nyomon követhetőségre vonatkozó kötelezettséghez kapcsolódó EUTR-sértések eredményeképpen kirótt maximális közigazgatási bírságok, ahol megadták. Izland és Liechtenstein nem nyújtott be nemzeti jelentést. Jelmagyarázat: *= nincs felső határa a tilalom, a kellő gondosság és a nyomon követhetőség megszegéséért kiszabandó bírságoknak; ** = nincs felső határa a tilalom és a kellő gondosság megszegéséért kiszabandó bírságoknak.

A hasonló jogszabályokat (pl. a FLEGT rendeletet vagy a vadon élő állat- és növényfajok kereskedelméről szóló rendeletet végrehajtó jogszabályokat) jelentő országok többsége esetében az EUTR megsértésének esetére kilátásba helyezett bírságok szintje hasonló a hasonló jogszabályok megsértésének esetére kilátásba helyezettekhez.

2.3. A piaci szereplők, kereskedők és ellenőrző szervezetek ellenőrzése

2.3.1. A piaci szereplők számának becslése

Huszonkettő ország bocsátotta rendelkezésre piaci szereplői teljes számának becslését (lásd az 1. táblázatot). Fontos megjegyezni, hogy jóllehet az EUTR szerint ez nem kötelező, néhány ország előírja a piaci szereplők nyilvántartásba vételét. Más országokban a becsléseket számos forrásra (vámügyi adatok és más nemzeti adatbázisok vagy nyilvántartások, ideértve a kitermelési engedélyeket is) alapozták. A piaci szereplők száma függ továbbá az egyes országok faiparának méretétől és erdészeti ágazatának szerkezetétől. A piaci szereplők számát mutató ábrák továbbá nem minden esetben közvetlenül összehasonlíthatók, mivel néhány becslés esetlegesen csak az aktív piaci szereplőket tartalmazza, mások pedig magukban foglalhatják a már nem aktív piaci szereplőket is. A piaci szereplők eltérőek lehetnek továbbá méretük, a szállítási láncokban vállalt kockázati szintjük, fabehozatali tevékenységük gyakorisága és a behozott fa mennyisége és értéke tekintetében is.

1. táblázat: A jelentési időszak alatt a belső piacon belföldi, behozott vagy mindkét típusú fát forgalomba hozó piaci szereplők összes száma, országonkénti bontásban (*a 2017 márciusa és 2019 februárja közötti időszakra vonatkozóan jelentést tevő országok; a többi ország a 2017 januárja és 2018 decembere közötti időszakra vonatkozóan tett jelentést). [A dőlt betűvel szedett számok becsült értékek. Néhány ország az EUTR értelmében a piaci szereplők e becsléséből vagy számából bizonyos természetes és jogi személyeket kihagyott a jelentés során különféle okokból kifolyólag].

Ország Belföldi piaci szereplők Importáló piaci szereplők Belföldi és importáló piaci szereplők Kizárások/Észrevételek Ausztria* 140 000 7 000 ismeretlen Ismeretlen számú belföldi piaci szereplő kizárásra került, mivel a nagyon kis méretű erdőtulajdonosokra nem terjedt ki a gazdaságszerkezeti felmérés (ezekre az erdőtulajdonosokra nem terjedt ki az ellenőrzésekre irányuló terv, ugyanakkor valamennyi erdőtulajdonosra kiterjedt az erdészeti jogszabályokat, többek között az EUTR-t végrehajtó erdőfelügyelet). Ismeretlen számú importáló piaci szereplő kizárásra került, mivel nem rendelkeztek EORI-számmal, illetve uniós adószámmal (ezek a behozatalok nincsenek eleve kizárva, hanem a kockázatalapú megközelítésben kerültek figyelembevételre) Belgium 2 340 4 800 ismeretlen Nincs részletes információ a belföldi piaci szereplőkről Bulgária* 4 000 ismeretlen ismeretlen Nincs nyilvántartás az importáló piaci szereplőkről Horvátország ismeretlen 3 589 ismeretlen Ciprus 62 780 2 Cseh Köztársaság* 300 000 2 500 ismeretlen Dánia* 24 000 3 889 (24 000) A „gyakorlatilag nulla” kategóriába tartozó belföldi piaci szereplők is importáló piaci szereplők, azonban az importáló piaci szereplők kevesebb mint 1 %-a belföldi piaci szereplő is Észtország 10 000 450 1 20 belföldi piaci szereplő kizárásra került, mivel a forgalomba hozott fa mennyisége egy bizonyos határérték alá esett Finnország 350 000 2 000 ismeretlen Franciaország 5 000 14 000 ismeretlen Németország 2 000 000 27 000 ismeretlen Görögország* 1 600 1 228 ismeretlen Ismeretlen számú belföldi piaci szereplő kizárásra került, mivel a fát forgalomba hozó természetes személyeket nem számolták bele Magyarország 46 946 2 920 246 Izland Nemzeti jelentést nem nyújtott be Írország* ismeretlen 2 169 ismeretlen Ismeretlen számú importáló piaci szereplő kizárásra került, mivel a fát forgalomba hozó természetes személyeket nem számolták bele. Ismeretlen számú importáló piaci szereplő kizárásra került, mivel csak egyszer importáltak 12 hónap alatt. A kizárt piaci szereplőket még mindig alá lehet vetni ellenőrzéseknek Olaszország ismeretlen 30 210 ismeretlen Az EUTR piaci szereplők nemzeti jegyzékének összeállítása még mindig folyamatban van Lettország 135 000 400 ismeretlen Ismeretlen számú importáló piaci szereplő kizárásra került, mivel az általuk behozott éves mennyiség egy bizonyos határérték alá esett (ezeket a piaci szereplőket még mindig alá lehet vetni ellenőrzéseknek) Liechtenstein Nemzeti jelentést nem nyújtott be Litvánia 17 000 1 481 ismeretlen Luxemburg 400 484 0 Málta 0 750 0 Hollandia 100 4 900 ismeretlen Norvégia 120 000 5 500 ismeretlen Lengyelország ismeretlen 8 000 ismeretlen Portugália 1056 4 144 nincs meghatározva A nyilvántartásba vétel kötelező a piaci szereplők számára. A jelenlegi nyilvántartási rendszer hivatalosan nem kategorizálja a piaci szereplőket belföldi vagy importáló piaci szereplőkként, azonban ez a funkció hamarosan rendelkezésre fog állni. Addig is a becslések a társaság gazdasági besorolásán és a forgalomba hozott termék típusán alapulnak Románia* 3 700 161 nincs meghatározva Szlovákia ismeretlen 2 550 ismeretlen Szlovénia ismeretlen 2 124 nincs meghatározva Minden erdőtulajdonos, aki fát értékesít, „piaci szereplővé” válik. Tekintettel az erdőtulajdonosok számára, a belföldi piaci szereplők összes száma nem becsülhető meg. 428 importáló piaci szereplő kizárásra került, mivel a fát forgalomba hozó természetes személyeket nem számolták bele; 670 importáló piaci szereplő kizárásra került, mivel külföldi importőrök voltak Spanyolország* 800 6 000 nincs meghatározva Számos piaci szereplő jelezte ezt a benyújtott [kötelezően benyújtandó] felelős nyilatkozatok útján Svédország* 880 4 473 10 Ismeretlen számú belföldi piaci szereplő kizárásra került, amennyiben a kitermelés 0,5 hektárnál kisebb területű vágásban vagy gyérítésben merült ki. 6 100 importáló piaci szereplő kizárásra került, mivel a fát forgalomba hozó természetes személyeket nem számolták bele, sem pedig a részvénytársaságokat, a betéti társaságokat és a kereskedelmi vállalatokat Egyesült Királyság* ismeretlen 6 000 ismeretlen Ismeretlen számú importáló piaci szereplő kizárásra került, mivel a fát forgalomba hozó természetes személyeket nem számolták bele

2.3.2. A piaci szereplők és kereskedők ellenőrzésének tervei

Az EUTR 10. cikkével összhangban az országok kötelesek kockázatalapú megközelítést követő ellenőrzésekre irányuló terveket készíteni és azokat rendszeres időközönként felülvizsgálni annak lehetőségével, hogy további ellenőrzéseket végezhetnek, ha új információ birtokába jutnak, ilyenek lehetnek az indokolással alátámasztott aggályok. Nyilvántartást is kell vezetniük ezekről az ellenőrzésekről (11. cikk). Minden ország megerősítette, hogy rendelkezett ilyen tervekkel. A válaszadó országok többsége továbbá beszámolt arról, hogy nyilvántartást vezet a kereskedők (28) és az ellenőrző szervezetek (16) ellenőrzéseiről.

A piaci szereplők ellenőrzésére irányuló tervek elsődleges információforrásai a vámügyi adatok és a piaci szereplők vagy erdőtulajdonosok nemzeti nyilvántartásai. Kockázatalapú ellenőrzésterveinek kialakítása során valamennyi ország számos kockázati kritériumot vett figyelembe, ideértve – többek között– a kitermelés szerinti országot, a terméket, a fajt és a harmadik felek aggályait (lásd a 2. ábrát).